
Către:

Vă înaintăm, alăturat, RAPORTUL COMUN asupra propunerii legislative pentru completarea art. 36 alin. (6) din Legea nr. 215/2001 a administraţiei publice locale trimisă, spre dezbatere în fond, cu adresa nr. Plx nr. 775/2015 din 26 noiembrie 2015. 


În raport cu obiectul şi conţinutul său, propunerea legislativă face parte din categoria legilor organice. 

    PREŞEDINTE,                             

 PREŞEDINTE,

  Bogdan Liviu CIUCĂ                                  Victor Paul DOBRE

RAPORT COMUN
asupra propunerii legislative pentru completarea art. 36 alin. (6) 

din Legea nr. 215/2001 a administraţiei publice locale
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru administraţie publică şi amenajarea teritoriului au fost sesizate, spre dezbatere în fond, cu propunerea legislativă pentru completarea art. 36 alin. (6) din Legea nr. 215/2001 a administraţiei publice locale, trimisă cu adresa nr. Plx.775 din 25 noiembrie 2015, înregistrată la Comisia juridică, de disciplină şi imunităţi sub nr.4c-11/1495 din 26 noiembrie 2015 şi la Comisia pentru administraţie publică şi amenajarea teritoriului, cu nr.4c-6/471 din 26 noiembrie 2015. 

Camera Deputaţilor este primă Cameră sesizată, în temeiul dispoziţiilor art.75 alin. (1) din Constituţia României, republicată, şi ale art. 92 alin. (8) pct. 2 din Regulamentul Camerei Deputaţilor, republicat.
Termenul pentru adoptare tacită se împlineşte la data de 8.02.2016.

Propunerea are ca obiect de reglementare completarea art. 36 alin. (6) lit. a) din Legea administraţiei publice locale nr. 215/2001, republicată, cu modificările şi completările ulterioare, în sensul introducerii accesului gratuit la serviciile de internet wireless în categoria serviciilor publice de interes local pentru furnizarea cărora consiliul local trebuie să asigure cadrul necesar. 
Consiliul legislativ a avizat favorabil propunerea legislativă, cu observaţii şi propuneri, prin avizul cu nr. 1033/1.10.2015. 

În conformitate cu prevederile art.61 și 63 din Regulamentul Camerei Deputaţilor, republicat, membrii celor două comisii au examinat propunerea legislativă şi avizele accesorii, în şedinţele separate din data de 8 decembrie 2015 şi din data de 15 decembrie 2015. 
La lucrări membrii celor două comisii au fost prezenţi conform listelor de prezenţă.  
La dezbateri a participat, în calitate de invitat, doamna Sirma Caraman, secretar de stat din partea Ministerului Dezvoltării Regionale şi Administraţiei Publice.
În urma dezbaterilor, membrii celor două comisii au hotărât, cu majoritate de voturi (o abţinere), să propună plenului Camerei Deputaţilor adoptarea propunerii legislative pentru completarea art. 36 alin. (6) din Legea nr. 215/2001 a administraţiei publice locale, cu amendamente admise prezentate în anexa la prezentul raport.
În raport cu obiectul şi conţinutul reglementării, propunerea legislativă face parte din categoria legilor organice.

                  PREŞEDINTE,                                                                   PREŞEDINTE,                                                  
             Bogdan Liviu CIUCĂ                                                         Victor Paul DOBRE
      SECRETAR,                                                                              SECRETAR,   
      Sorin Constantin STRAGEA                                                               Radu BABUŞ









Şef serviciu, Sofia CHELARU
                  Consilier parlamentar,                                                                       
Consilier parlamentar, 
                  Alina GRIGORESCU                                           


Nicoleta TOMA
                                                                                                                        Anexă
AMENDAMENTE ADMISE
	Nr.

Crt.
	Text propunere legislativă
	Amendamentul propus

(autorul amendamentului)
	Motivare

	1.
	Lege

pentru completarea art.36 alin.(6) din Legea nr.215/2001 a administraţiei publice locale


	Lege

pentru completarea art.36 alin.(6) lit. a) din Legea  administraţiei publice locale nr.215/2001 

Autor: Comisia pentru administraţie publică şi amenajarea teritoriului

Comisia juridică, de disciplină şi imunităţi


	Reglementare corectă



	2.
	
Articol unic. - La articolul 36 alineatul (6), litera a), din Legea nr.215/2001 a administraţiei publice locale, republicată în Monitorul Oficial al României, Partea I, nr.123 din 20 februarie 2007, cu modificările şi completările ulterioare, după punctul 19 se introduce un nou punct, punctul 20, care va avea următorul cuprins:


	
Articol unic. - La articolul 36 alineatul (6) litera a) din Legea administraţiei publice locale nr.215/2001, republicată în Monitorul Oficial al României, Partea I, nr.123 din 20 februarie 2007, cu modificările şi completările ulterioare, după punctul 18 se introduce un nou punct, punctul 181, care va avea următorul cuprins:

Autor: Comisia pentru administraţie publică şi amenajarea teritoriului

Comisia juridică, de disciplină şi imunităţi
	Reglementare corectă

În vederea integrării armonioase a dispoziţiei propuse în actul normativ supus completării, având în vedere că pct.19 prevede „alte servicii publice stabilite de lege”, recomandăm ca norma propusă să fie identificată ca pct. 18 1 şi nu ca pct. 20.



	3.
	”20. accesul gratuit la internetul wireless în spaţiile publice din mediul rural şi din oraşele mici, precum parcuri, pieţe centrale, cămine culturale, şcoli, biblioteci, biserici.”


	”181. accesul gratuit la servicii de internet wireless în spaţiile publice din mediul rural şi din oraşele mici, precum parcuri, pieţe centrale, cămine culturale, şcoli, biblioteci, biserici.”

Autor: Comisia pentru administraţie publică şi amenajarea teritoriului

Comisia juridică, de disciplină şi imunităţi
	Reglementare corectă

